ET
12.6.2023
Euroopa Liidu Teataja
C 205/35
ÜLDKOHUS Üldkohtu 8. märtsi 2023. aasta otsus – Campine ja Campine Recycling versus komisjon (Kohtuasi T-94/20) (1) (Lepinguväline vastutus – Konkurents – Keelatud kokkulepped – Autoakude ringlussevõtu turg – ELTL artikli 101 rikkumise tuvastamise otsus – Kohtuotsus, millega otsus osaliselt tühistatakse ja määratakse trahv, mille suurus on võrdne algul määratud trahvisummaga – Komisjoni keeldumine viivitusintressi maksmast – ELTL artikkel 266 – Delegeeritud määruse (EL) nr 1268/2012 artikli 90 lõige 4 – Eraõiguslikele isikutele õigusi andva õigusnormi piisavalt selge rikkumine – Viivitusintressimäär) (2023/C 205/39) Kohtumenetluse keel: inglise Pooled Hagejad: Campine (Beerse, Belgia), Campine Recycling (Beerse) (esindajad: advokaadid C. Verdonck ja B. Gielen)
Kostja: Euroopa Komisjon (esindajad: P. Rossi, G. Wilms ja L. Wildpanner)
Ese Hagejad paluvad oma hagis esimese võimalusena ELTL artikli 268 ja ELTL artikli 340 teise lõigu alusel koostoimes ELTL artikli 266 teise lõiguga esiteks hüvitada kahju, mis neile tekkis seetõttu, et Euroopa Komisjon ei maksnud neile viivitusintresse, mis oleks tulnud tasuda 7. novembri 2019. aasta kohtuotsuse Campine ja Campine Recycling vs. komisjon (T-240/17, ei avaldata, EU:T:2019:778) tagajärjel, ja teiseks maksta selle hüvitise pealt viivitusintresse, ning teise võimalusena ELTL artikli 263 neljanda lõigu alusel tühistada komisjoni 13. jaanuari 2020. aasta kirjas sisalduv otsus, või kolmanda võimalusena tühistada tema 10. detsembri 2019. aasta kirjas sisalduv otsus, millega keelduti nende viivitusintresside maksmisest, ja mõista komisjonilt välja hüvitis ELTL artikli 340 alusel või võtta vastu sobivad meetmed, et täielikult täita viidatud kohtuotsust kooskõlas ELTL artikli 266 esimeses lõigus märgitule.
Resolutsioon 1.
Mõista Euroopa Komisjonilt välja Campinele ja Campine Recyclingule tekkinud kahju hüvitamiseks hüvitis summas 300 637,32 eurot.
2.
Punktis 1 käsitletud hüvitisele lisatakse viivitusintress, mis on arvutatud Euroopa Keskpanga poolt oma peamiste refinantseerimistehingute jaoks kehtestatud intressimäära alusel, mida on suurendatud 3,5 protsendipunkti võrra, alates 11. detsembrist 2019 kuni võla täieliku tasumiseni.
3.
Jätta komisjoni kohtukulud tema enda kanda ja mõista temalt välja Campine ja Campine Recyclingu kohtukulud.
(1)
ELT C 137, 27.4.2020.